Diari Oficial de la Generalitat Valenciana


Sumari del DOGV 8665, del 28-10-2019 (2019/10888)

RESOLUCIÓ de 17 d'octubre de 2019, del president de l'Institut Valencià de Competitivitat Empresarial (IVACE), per la qual es modifica la Resolució de 17 de gener de 2019, del president de l'Institut Valencià de Competitivitat Empresarial (IVACE), per la qual es convoquen ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics, amb càrrec al pressupost de l'exercici 2019.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8665

Data del DOGV
:   28-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10131


Data del document
:   17-10-2019

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 17 d'octubre de 2019, del president de l'Institut Valencià de Competitivitat Empresarial (IVACE), per la qual es modifica la Resolució de 17 de gener de 2019, del president de l'Institut Valencià de Competitivitat Empresarial (IVACE), per la qual es convoquen ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics, amb càrrec al pressupost de l'exercici 2019. [2019/10254]  
Per mitjà de la Resolució de 17 de gener de 2019, del president de l'Institut Valencià de Competitivitat Empresarial (IVACE), es van convocar ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics, amb càrrec al pressupost de l'exercici 2019 (DOGV 8471, 24.01.2019), que foren adjudicades per la Resolució de 26 d'abril de 2019, del president de l'IVACE.  
Amb posterioritat a l'adjudicació de les ajudes, ha tingut lloc un episodi de pluges torrencials durant els dies 11 al 14 de setembre de 2019 en part del territori de la Comunitat Valenciana com a conseqüència d'una depressió aïllada en nivells alts (DANA). Això ha provocat, entre d'altres, innombrables danys de gran magnitud a béns i infraestructures municipals, per la qual cosa els projectes que van ser presentats a l'IVACE a la convocatòria esmentada anteriorment han pogut veure's afectats en el sentit que algunes actuacions contingudes en la memòria siguen ara innecessàries o irrellevants i hagen d'abordar-se'n d'altres més bàsiques per a reposar serveis o infraestructures que hagen sigut destrossades.  
Per això, en sintonia amb les mesures dictades per la Generalitat davant de la catàstrofe produïda, en concret amb el Decret 196/2019, de 20 de setembre, del Consell, pel qual s'aproven les bases reguladores i el procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019 per als municipis que s'indiquen en l'annex I del Decret, i la modificació posterior d'aquest pel Decret 204/2019, de 7 d'octubre, del Consell; i, d'altra banda, amb el Reial decret llei 11/2019, pel qual s'adopten mesures urgents per a pal·liar els danys causats per temporals i altres situacions catastròfiques, s'ha considerat oportú modificar la convocatòria en el sentit d'eliminar per als ajuntaments afectats el requisit d'exigir un mínim de justificants del 50 % de la quantitat total que cal justificar perquè els seus projectes no es vegen revocats.  
En virtut del que antecedeix, i de conformitat amb el que es disposa en l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
  
Article únic. Modificació de l'article 10 (modificació de la subvenció i reintegrament de les ajudes concedides)  
Es modifica l'apartat 5 de l'article 10 de la convocatòria, que quedarà redactat com segueix:  
«5. La presentació per part de l'entitat beneficiària d'un percentatge de despeses executades menor del 50 % de la quantitat total que cal justificar donarà lloc a la revocació de l'ajuda, llevat que tècnicament puga considerar-se que així i tot el projecte ha sigut efectivament desenvolupat i no se'n declare la revocació, sinó la minoració. Aquest percentatge d'execució no serà aplicable als municipis indicats en l'annex I del Decret 196/2019, de 20 de setembre, del Consell, d'aprovació de les bases reguladores i del procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019, modificat pel Decret 204/2019, de 7 d'octubre, del Consell.»  
  
  
DISPOSICIÓ FINAL  
  
Única  
La present resolució entrarà en vigor l'endemà de ser publicat el seu extracte en el Diari Oficial de la Generalitat Valenciana.  
  
  
Contra aquesta resolució, que posa fi a la via administrativa, podrà interposar-se, en el termini d'un mes, un recurs potestatiu de reposició davant del conseller d'Economia Sostenible, Sectors Productius, Comerç i Treball, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos, un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 17 d'octubre de 2019.- El president de l'IVACE: Rafael Climent González.